Shuhrat G‘aniyev Qirg‘izistonda Botken viloyati gubernatori Alisher Abdurahmonov bilan uchrashdi

Farg‘ona viloyati hokimi Shuhrat G‘aniyev 9-iyun kuni Qirg‘iziston Respublikasi Botken viloyati gubernatori Alisher Abdurahmonov bilan uchrashdi. Bu haqda Farg‘ona viloyati hokimligi axborot xizmati xabar qilgan.

Xabarga ko‘ra, ikki viloyat rahbarlari boshchiligida chegara qo‘shinlari, xavfsizlik xizmati, ichki ishlar, bojxona boshqarmalarining boshliqlari hamda viloyat prokurorlari, Qirg‘iziston Respublikasi hukumati a’zolari ishtirokida amaliy uchrashuv bo‘lib o‘tgan.

Qirg‘iziston delegatsiyasi a’zolari ular tomonidan mamlakat hududidan anklav So‘x tumani, Shohimardon va Yordon qishloqlariga aholining erkin borib-kelishida hech qanday to‘siq yoki muammolar bo‘lmasligini, bu hududlarga oziq-ovqat, xalq iste’moli va qurilish mollari yetkazuvchi yuk mashinalarining harakati aslo chegaralanmasligini ma’lum qilgan.

 “Shuhrat G‘aniyev va boshqa rahbarlar yetib kelib, vaziyatning chuqurlashishiga yo‘l qo‘ymagan” — Abdulla Aripov So‘xdagi mojaro haqida
Muzokaralarda har ikki tomon vakillari So‘x tumanidagi voqealar O‘zbekiston va Qirg‘iziston, Farg‘ona hamda Botken viloyatlari o‘rtasidagi do‘stona munosabatlarga putur yetkazmasligini alohida qayd etdi, deyiladi xabarda.
 “Reytingi baland hokimlarni ham yoqtirmaydiganlar bor”